b'\n_START_ARTICLE_\nChristian Paul Egede-Nissen\n_START_SECTION_\nLiv\n_START_PARAGRAPH_\nEgede-Nissen var s\xc3\xb8nn av Christian Heinrich Nissen, som var f\xc3\xb8dt i Holstein og ble lege i Troms\xc3\xb8. Han var far til den radikale postmesteren Adam Egede-Nissen og bror av legen Oscar Nissen._NEWLINE_I 1858 tok han medisinsk embetseksamen og gikk i tjeneste som milit\xc3\xa6rlege. I 1860 deltok han som frivillig i den ungarske legionen som kjempet sammen med Garibaldi i Kongeriket Napoli. Fra 1861 var han distriktslege i Steigen, s\xc3\xa5 lege ved amtssykehuset i Troms\xc3\xb8 fra 1863 til 1865. I 1867 ble han kompanikirurg ved Trondhjemske brigade, i 1871 korpslege ved Bergenske brigade og fra 1872 ved Trondhjemske brigade._NEWLINE_Han var ordf\xc3\xb8rer i Trondhjems arbeiderforening fra 1875 til 1881 og formann i Selskapet til arbeiderboligers anskaffelse, dessuten formann i Trondhjems l\xc3\xa6geforening fra 1887 og Trondhjems j\xc3\xa6ger- og fiskerforening fra 1887 til 1888. Han var medlem av Det Kongelige Norske Videnskabers Selskab._NEWLINE_Egede-Nissen hadde stor innflytelse p\xc3\xa5 den yngre broren Oscar Nissen, som ogs\xc3\xa5 ble lege og deltok som frivillig p\xc3\xa5 fransk side i den fransk-tyske krigen, hvor han m\xc3\xb8tte Garibaldi.'